《题绿波春草图送朱濂甫并寄令弟溶庵》
清代·杨季鸾

南浦江郎赋，西堂谢客诗。渌波愁送别，春草梦相思。

细雨一帆去，啼莺三月时。生憎楼上笛，撩乱柳如丝。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。